lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr es lv lv lv lv lv lv lv lv lv lv lv lv lv lv lv lv es lv lv es lv lv lv lv lv lv lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt lt eu lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Jelgavā ģimenēm ar bērniem atsāksies atbalsta grupu nodarbības – ZZ.lv
Vārda dienas svin: Rodrigo, Rauls
andra.ozola@zz.lv - 31.08.2022 - 7:55
Jelgavas Sociālo lietu pārvaldes Sociālo pakalpojumu centrs bērniem no septembra atsāks Jelgavas vecākiem vadīt atbalsta grupu nodarbības par bērna aprūpi un audzināšanu. Primāri tajās būs iespēja piedalīties ģimenēm ar sociālā darbinieka nosūtījumu, taču grupu nodarbības var apmeklēt arī citi interesenti, informē Jelgavas pašvaldības Sabiedrisko attiecību pārvaldē.
Jelgavas Sociālo lietu pārvaldē norāda, ka sociālie darbinieki savā ikdienas darbā ir pārliecinājušies, ka preventīvais darbs ar klientiem bieži vien būtu bijis nepieciešams jau daudz agrāk – tad smagu sociālo gadījumu būtu retāk.
“Ir ļoti daudz piemēru, kad sociālā darbinieka redzeslokā vai krīzes centrā nonāk ģimenes ar bērniem, kuru sociālās problēmas tā samilzušas, ka ir grūti risināmas. Uzskatu, ka ļoti būtiski ir meklēt risinājumus, lai jau savlaicīgi atbalstītu un palīdzētu šādiem vecākiem. Grupu nodarbības, kurās sniegt atbalstu un zināšanas vecākiem, ir viens no veidiem, kā varam strādāt preventīvi,” skaidro Sociālo pakalpojumu centra bērniem vadītāja Anita Herca.
Sociālo prasmju attīstīšana bērnu aprūpē, bērnu audzināšana, izglītošana, pamatvajadzību nodrošināšana, bērnu disciplinēšana – šie jēdzieni dažiem vecākiem ir sveši, viņi nezina, kā ar šādiem pienākumiem tikt galā, jo lielākoties pašiem ģimenē tā kādreiz ir pietrūcis. Tieši tāpēc no septembra Sociālo pakalpojumu centrs bērniem ģimenēm ar zemām sociālām prasmēm bērna audzināšanā un aprūpē (sociālā riska ģimenēm), kurās aug bērni līdz divu gadu vecumam, piedāvās pavisam jaunu programmu – grupu nodarbības “Sargeņģelis”.
Saturs turpināsies pēc reklāmas.
Šī jaunā grupa, kur nodarbības apmeklēs vecāks kopā ar bērnu, tiks komplektēta no Sociālo lietu pārvaldes redzeslokā esošām ģimenēm – vecākiem, kuriem trūkst līdzcilvēku atbalsta ikdienas rūpēs par mazuli, ir vājas sociālās prasmes, vecākiem ar disfunkcionālu ģimenes pieredzi, kā arī nepilngadīgiem vecākiem. “Tā ir iespēja ģimenei sagatavoties vecāku lomai, gūstot zināšanas, piemēram, par bērnu aprūpi, mācoties arī sociālās prasmes, budžeta plānošanu,” tā A.Herca.
Plānots, ka programma “Sargeņģelis” Jelgavā sāks darboties septembra beigās, un katrai ģimenei gadā paredzētas 20 tikšanās ar speciālistiem.
Ģimenēm ir iespēja pieteikties 12 nodarbību ciklam “Bērna emocionālā audzināšana”. Tas ieteicams vecākiem ar bērniem līdz septiņu gadu vecumam, aizbildņiem un audžuvecākiem ar bērniem līdz desmit gadiem. Šo nodarbību mērķis ir veicināt bērna uzticēšanos un mazināt trauksmi, attīstīt saskarsmes iemaņas, veicināt bērna iesaistīšanos dažādās aktivitātēs, sekmēt attiecības ar vienaudžiem, veicināt emociju pašregulāciju.
Saturs turpināsies pēc reklāmas.
Savukārt grupu nodarbības “Iekšējo resursu aktivizēšana” tiek piedāvātas uzvedības un sociālās korekcijas programmas pusaudžiem, kuriem ir problēmas ar likumu, un šajā grupā tiek uzņemti jaunieši tikai ar sociālā darbinieka nosūtījumu.
Tāpat Sociālo pakalpojumu centrs bērniem rudenī vecākiem nodrošinās nodarbību ciklu “Ceļvedis, audzinot pusaudzi”. Jāpiebilst gan, ka šī grupa ir praktiski nokomplektēta, bet iespējams pieteikties uz nākamo ciklu, kas notiks 2023. gadā. Desmit nodarbības “Ceļvedis, audzinot pusaudzi” paredzētas vecākiem, kuru ģimenē aug 10–16 gadus veci bērni, lai runātu par pusaudža vecumposmu, savstarpējām attiecībām ģimenē un komunikāciju, pusaudža sociālajām prasmēm, seksualitāti, disciplinēšanu, dzīves prasmēm un rūpēm par sevi.
“Vecāki nereti ir izmisuši un nezina, ko darīt ar nesavaldīgo pusaudzi. Grupu nodarbībās mūsu speciālisti sniedz daudz praktisku ieteikumu un paņēmienu, kā sadzīvot un komunicēt ar savu bērnu, lai nerastos problemātiskas situācijas kā vecākam, tā bērnam,” tā A.Herca.
Saturs turpināsies pēc reklāmas.
Jāpiebilst, ka līdztekus šiem pakalpojumiem ģimenēm ar bērniem ir pieejamas arī sensorās un motorās attīstības nodarbību pakalpojums, terapeitiskās spēles pakalpojums, sociālo prasmju attīstīšanas nodarbības.
Nodarbību norise tiek plānota Stacijas ielā 13. Sīkāku informāciju par grupu nodarbībām un to norisi var uzzināt pa tālruni 20538320 vai 26480186.
Saturs turpināsies pēc reklāmas.
Jelgavā Sociālā drošība Vecākiem
VMD aicina iedzīvotājus medību sezonas laikā būt uzmanīgiem
Ar militāru parādi un salūtu Dobelē norisināsies Zemessardzes 51.kājnieku bataljona gadadienas pasākumi
Oktobris varētu būt lietains, bet mēreni silts; pirmais sniegs drīzumā neesot gaidāms
Tornī norisināsies tūrisma vakars “15 gadi ar vējiem krēpēs”
Svētdien vietām Latvijā īslaicīgi līs
Līdz 1. oktobrim var pieteikt kandidātus Jelgavas augstākajiem apbalvojumiem
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Nē, nopirkšu visu veikalā, kad būs nepieciešams
Jā, sagatavoju konservus ziemai
Nē, man tas nav aktuāli
Jā, man ir pilns pagrabs ar kartupeļiem un dārzeņiem
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.